Hilde Birgitte Rønningsen

Hilde Birgitte Rønningsen (født 23. august 1973 i Lurøy kommune, Nordland) var en norsk politiker (SV). Hun var SVs ordførerkandidat i Rana ved Kommunestyre- og fylkestingsvalget 2015Tre kvinner på topp nrk.no 25.01.2015 og i 2019.

Hun ble innvalgt til kommunestyret i Rana i 2003. Rønningsen satt også i formannskapet og var medlem av Kultur, Miljø- og Næringsutvalget i den første perioden. Ved kommunevalget i 2007 mistet hun plassen med et par knepne stemmer, men kom inn igjen fra varaplass da daværende varaordfører Liv Hauknes (SV) flyttet fra Rana.

I valgkampen til kommunevalget i Rana 2011 stilte Rønningsen som ordførerkandidat og eneste kvinnelige kandidat.Kun en kvinne på topp helg.no 08.09.2011 I perioden 2011- 2023 var Rønningsen gruppeleder i kommunestyret og sitter i formannskapet. I tillegg var hun leder for lokalpartiet (2013-2019)Rønningsen overtar som SV-leder ranablad.no 29.01.2013 og medlem av styringsgruppen for planstrategi i Rana kommune, som også inkluderer arbeidet med en næringsstrategi. I styringsgruppen var Rønningsen eneste kvinne.

Til stortingsvalget 2013 var hun 5. kandidat for Nordland SV.

Rønningsen har sin arbeidserfaring som systemutvikler hos ErgoSolutions, informasjonsleder hos Helgeland Avfallsforedling, nettredaktør og kommunikasjonsrådgiver ved Statens innkrevingssentral, kommunikasjonsrådgiver i Skatteetatens innkrevingsdivisjon og som kommunikasjonsdirektør i Freyr og senere T1.

 Referanser 

Kategori:SV-politikere i Nordland
Kategori:Lokalpolitikere i Rana
Kategori:Rana kommunestyre 2011–2015
Kategori:Personer fra Lurøy kommune